Investiția cea mai sigură pe timp de criză. Cum își pot proteja românii economiile când valuta pierde din putere
Aurul, una dintre cele mai vechi forme de investiții, continuă să fie perceput ca un refugiu sigur în perioadele de instabilitate economică și geopolitică. În 2024, prețul aurului a ajuns la un maxim istoric pe 20 mai, acumulând o creștere de aproximativ 20% doar anul acesta. Avansul a fost susținut de așteptările privind scăderea ratelor dobânzilor în SUA, dar și de rolul aurului ca activ de refugiu în fața tensiunilor geopolitice, cum ar fi cele din Orientul Mijlociu.